laion/Wikipedia-Exotic huggingface dataset:
পরিগণনামূলক প্রতিমান

একটি পরিগণনামূলক প্রতিমান হল বাস্তব বিশ্বের কোনও জটিল ব্যবস্থার উপাদান, বৈশিষ্ট্য ও প্রক্রিয়াসমূহের এমন একটি সরলীকৃত গাণিতিক উপস্থাপন যার সাহায্যে পরিগণক যন্ত্রে ঐ ব্যবস্থাটির পরিগণকীয় ছদ্মায়ন করা যায় এবং এভাবে ঐ ব্যবস্থাটির কর্মপদ্ধতি ও আচরণ অধ্যয়ন করা যায়। একটি পরিগণনামূলক প্রতিমানে বহুসংখ্যক চলরাশি বা প্রচল থাকে যেগুলি দ্বারা গবেষণাধীন বাস্তব জটিল ব্যবস্থাটিকে চরিত্রায়িত করা হয়। এই প্রচলগুলির মান বাস্তব বিশ্বে পরিবর্তন বা পরিমাপ করা দুরূহ হতে পারে। কিন্তু পরিগণকীয় ছদ্মায়নে এই প্রচলগুলির আগম মানের পরিবর্তন সাধন করা হয় ও পরিগণক যন্ত্রে ছদ্ম ব্যবস্থাটি চালনা করা হয়; এর ফলে পরিগণনামূলক প্রতিমানটির নির্গম বা আউটপুটের মানে যে বিভিন্ন পরিবর্তন পরিলক্ষিত হয়, সেগুলি পর্যবেক্ষণ করে বাস্তব বিশ্বের ব্যবস্থাটির আচরণের ব্যাপারে পূর্বাভাস করা হয়। সাধারণত পরিগণনামূলক প্রতিমান চালনা করার জন্য ব্যাপক ক্ষমতাবিশিষ্ট পরিগণক যন্ত্রব্যবস্থার প্রয়োজন হয়। দ্বিতীয় বিশ্বযুদ্ধের ঠিক পরে পারমাণবিক পদার্থবিজ্ঞান ও আবহাওয়াবিজ্ঞানে বৈজ্ঞানিক উপকরণ হিসেবে পরিগণনামূলক প্রতিমানের ব্যবহার শুরু হয়। ২১শ শতকে এসে পদার্থবিজ্ঞান (নভোপদার্থবিজ্ঞা, কণা পদার্থবিজ্ঞান), উপাদান বিজ্ঞান, প্রকৌশল, প্রবাহী বলবিজ্ঞান, জলবায়ু বিজ্ঞান, জীববিজ্ঞান (বিবর্তনমূলক জীববিজ্ঞান), রসায়ন, চিকিৎসাবিজ্ঞান, রোগবিস্তারবিজ্ঞান, বাস্তুবিজ্ঞান, অর্থশাস্ত্র, সিদ্ধান্ত তত্ত্ব, মনোবিজ্ঞান, সমাজবিজ্ঞান, সংজ্ঞানাত্মক বিজ্ঞান ও পরিগণক বিজ্ঞানসহ বহু বিভিন্ন ক্ষেত্রে পরিগণনামূলক প্রতিমানের ব্যাপক প্রয়োগ রয়েছে। যেমন জীববিজ্ঞানে পরিগণনামূলক প্রতিমান ব্যবহার করে কোনও সংক্রামক রোগের প্রাদুর্ভাব অধ্যয়ন করা হয়। যে ব্যবস্থাটির উপরে গবেষণা সম্পাদন করা হয়, সেটি প্রায়শই একটি জটিল অরৈখিক ব্যবস্থা হয়ে থাকে, যার জন্য সরল, স্বজ্ঞামূলক বিশ্লেষণী সমাধান সুলভ নয়। তাই এক্ষেত্রে সমস্যাটির একটি গাণিতিক বিশ্লেষণী সমাধার নির্ণয় করার পরিবর্তে সেটির একটি পরিগণনামূলক প্রতিমান নির্মাণ করা হয় এবং প্রতিমানটির বিভিন্ন প্রচলের (প্যারামিটার) মান পরিগণক যন্ত্রে ওঠানামা করিয়ে ঐরূপ পরিবর্তনের কারণে প্রাপ্ত ফলাফলগুলির মধ্যকার পার্থক্য অধ্যয়ন করা হয়। কিছু সাধারণ পরিগণনামূলক প্রতিমানের মধ্যে রয়েছে আবহাওয়ার পূর্বাভাসমূলক প্রতিমান, ভূ-ছদ্মায়ক প্রতিমান, উড্ডয়ন ছদ্মায়ক প্রতিমান, আণবিক প্রোটিন ভাঁজকরণ প্রতিমান এবং স্নায়বিক জালিকাব্যবস্থা প্রতিমান। পরিগণনামূলক সংজ্ঞান প্রত্যাবর্তনীয় পরিগণন কারক-ভিত্তিক প্রতিমান কৃত্রিম স্নায়বিক জালিকাব্যবস্থা পরিগণনামূলক ভাষাবিজ্ঞান পরিগণনামূলক মানব প্রতিমান সিদ্ধান্ত ক্ষেত্র তত্ত্ব সংজ্ঞানের পরিবর্তনশীল ব্যবস্থাদি প্রতিমান ঝিল্লি পরিগণন অভিধাব্যবস্থা প্রোগ্রামিং ভাষা তত্ত্ব অণুমাপনী ও বৃহৎ-মাপনী প্রতিমানসমূহ https://www.nibib.nih.gov/science-education/glossary/c।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.nature.com/subjects/computational-models।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Computational Modeling"। www.nibib.nih.gov। সংগ্রহের তারিখ ২০২১-০৪-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Computational models - Latest research and news | Nature"। www.nature.com। সংগ্রহের তারিখ ২০২১-০৪-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গোদা চিংড়ি

গোদা চিংড়ি (বৈজ্ঞানিক নাম; Macrobrahcium rude) হল 'পালামনইডা' পরিবারের অন্তর্ভুক্ত একটি চিংড়ির প্রজাতি। স্থানীয় ভাবে গোদা ইছা, পাইট্টা ইছা, ছোলা ইছা, কুচো চিংড়ি ইত্যাদি নামে পরিচিত। এটি বাংলাদেশের স্থানীয় একটি প্রজাতি। বাংলাদেশের দক্ষিণের নদী ও খাল এ প্রজাতিটি দেখা যায়। বিশেষ করে বাগেরহাট, বরিশাল, পটুয়াখালী এবং সুন্দরবনে এ প্রজাতির চিংড়ি বেশি দেখা যায়। ভারত, কেনিয়া , দক্ষিণ আফ্রিকা সহ বিভিন্ন দেশে বর্তমানে এ চিংড়ি পাওয়া যায়। এ চিংড়ি সর্বভুক এবং বেশিরভাগ সময় শেওলা, কোমল ঘাস, বিভিন্ন ধরনের জৈব পদার্থ খেয়ে থাকে। জলজ উদ্ভিদের পাতা ও কাণ্ড, কোপেপড, মোলাস্কস, জলজ পোকামাকড়, কৃমি এবং অন্যান্য ক্রাস্টেসিয়ানও খেয়ে থাকে। এরা লোনা ও স্বাদু দুই রকমের পানিতেই থাকতে পারে এবং স্বচ্ছ স্রোতে থাকতে বেশি পছন্দ করে। এরা রাতে বেশি সক্রিয় থাকে। আইইউসিএন বাংলাদেশ, খণ্ড ৬, ক্রাস্টেসিয়ার লাল তালিকা
আবদুল বাকি হাক্কানি

আবদুল বাকি হাক্কানি বশির মোহাম্মদ, বা আব্দুল বাকী হাক্কানি (পশতু: عبد الباقی حقانی আধ্বব: [ˈabdʊl bɑˈqi haqɑˈni]; জন্ম আনু. ১৯৬১) একজন আফগান এবং তালেবানের জ্যেষ্ঠ সদস্য। ২০২১ সালের আগস্টে কাবুল পতনের পর তিনি আফগানিস্তান ইসলামী আমিরশাহীর উচ্চ শিক্ষা মন্ত্রী হন। আবদুল বাকী হাক্কানি ১৯৬০-১৯৬২ সালের দিকে জালালাবাদে জন্মগ্রহণ করেন। আফগানিস্তানের ইসলামিক এমিরেট (১৯৯৬-২০০১) চলাকালীন, আব্দুল বাকি খোস্ত ও পাকতিকা প্রদেশের গভর্নর এবং তথ্য ও সংস্কৃতির বিষয়ক ভাইস-মন্ত্রীর পদে অধিষ্ঠিত ছিলেন এবং পররাষ্ট্র মন্ত্রণালয়ের কনস্যুলেট বিভাগে কাজ করেছেন। ২০২১ সালের আগস্টে, কাবুলের পতনের পর, আবদুল বাকি ভারপ্রাপ্ত উচ্চ শিক্ষামন্ত্রী হন। তিনি বলেছিলেন যে মহিলাদের অধ্যয়নের অধিকার রয়েছে তবে মহিলা শিক্ষার্থীরা পুরুষ শিক্ষার্থীদের জন্য আলাদা শ্রেণীকক্ষে পড়াশোনা করবে। ইসলামী আমিরাতে তার প্রশাসনিক ভূমিকার কারণে অর্থাৎ ২০০৩ সালে "সরকার বিরোধী সামরিক কার্যকলাপ" এবং ২০০৯ সালে "জঙ্গি কার্যকলাপ সংগঠিত করার" জন্য ইউরোপীয় ইউনিয়ন ২০১২ সালে, আব্দুল বাকীকে নিষেধাজ্ঞা দেয়। "Council Implementing Regulation (EU) – No 263/2012 of 23 March 2012 implementing Article 11(1) of Regulation (EU) No 753/2011 concerning restrictive measures directed against certain individuals, groups, undertakings and entities in view of the situation in Afghanistan"। Official Journal of the European Union। ২০১২-০৩-২৪। CELEX:32012R0263। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।  "Taliban: Male and Female Students to Study in Separate Classrooms"। TOLOnews। ২০২১-০৮-২৯। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।
হামিদুল্লাহ আখুন্দজাদা

মোল্লা হামিদুল্লাহ আখুন্দজাদা (পশতু: ملا حمید اللہ اخوندزادہ আধ্বব: [mʊˈhamad hamɪdʊˈlɑ ɑxundzɑˈda]) ৭ সেপ্টেম্বর ২০২১ সাল থেকে আফগানিস্তানের ইসলামিক আমিরাতের বেসামরিক বিমান চলাচল ও পরিবহন মন্ত্রী। "Taliban unveil caretaker government in Afghanistan"। ৭ সেপ্টেম্বর ২০২১।  "Taliban Announces Head of State, Acting Ministers"।
ইশে কোম্বোরেরা আফ্রিকা

ইশে কোম্বোরেরা আফ্রিকা (শোনা: "Ishe Komborera Africa"; ইংরেজি: "God Bless Africa") জিম্বাবুয়ের জাতীয় সঙ্গীত। একে ১৯৮০ থেকে ১৯৯৪ সাল পর্যন্ত জাতীয় সঙ্গীত হিসেবে ব্যবহার করা হয়। পরে একে ১৯৯৪ সালে "ব্লেসড বি দ্য ল্যান্ড অফ জিম্বাবুয়ে" প্রতিস্থাপন করে। গানটির লেখকের নাম অজানা আর এর সুর দিয়েছেন "এনোচ মাঙ্কোয়ি সোন্টোগা"। ১৯৮০ সালে স্বাধীনতা লাভ করার পরে, রোদেসিয়া (Rhodesia) জাতীয় সঙ্গীত কে পরিবর্তন করে হয়। জিম্বাবুয়ের জনপ্রিয় প্রথম আফ্রিকান জাতীয় সঙ্গীত ছিল "ইশে কোম্বোরেরা আফ্রিকা" অথবা "গড ব্লেস আফ্রিকা", লিখা হয়ে ছিল শোনা ভাষায়। www.nationalanthems.info জিম্বাবুয়ের জাতীয় সঙ্গীতের কথা জিম্বাবুয়ের জাতীয় সঙ্গীতের তথ্য
তুরস্কের রাষ্ট্রপতিদের তালিকা

নিম্নে তুরস্কের রাষ্ট্রপতির পদে অধিষ্ঠিত ব্যক্তিদের একটি তালিকা দেওয়া হলো। তুরস্কের স্বাধীনতা যুদ্ধের পর ১৯২৩ সালে প্রজাতান্ত্রিক সময়কালের সূচনা থেকে বারো জন রাষ্ট্রপ্রধান এই পদে অধিষ্ঠিত হয়েছেন। ক্ষমতাকালীন সময়েই মৃত্যুবরণ করেন ১৯৬০-এর অভ্যুত্থানে ক্ষমতাচ্যুত হন অসুস্থতার কারণে পদত্যাগ করেন ক্ষমতাকালীন সময়েই মৃত্যুবরণ করেন উসমানীয় সুলতানদের তালিকা
সরকারি বঙ্গবন্ধু কলেজ, খুলনা

সরকারি বঙ্গবন্ধু কলেজ, রূপসা, খুলনা বাংলাদেশের খুলনা বিভাগের একটি সরকারি কলেজ। ১৯৭২ সালে প্রতিষ্ঠিত এই কলেজ শেখ মুজিবুর রহমানের নামে প্রতিষ্ঠিত বাংলাদেশের প্রথম শিক্ষাপ্রতিষ্ঠান। শহরের অদূরে জেলা প্রশাসকের বাংলোর নিকটেই এই কলেজটি অবস্থিত। একটি একটি অনার্স কলেজ, এবং খুলনা অঞ্চলে ফলাফলের দিক থেকে এই কলেজের সুনাম রয়েছে। এই কলেজ প্রতিষ্ঠার পিছনে প্রধান অবদান রেখেছেন অধ্যক্ষ সরদার ফেরদৌস আহম্মেদের চাচা শহীদ সরদার আব্দুর রাজ্জাক। এবং এই কলেজের উন্নয়নের পিছনে সরদার ফেরদৌস অধ্যক্ষের বিশেষ অবদান রয়েছে, এই কলেজের সামনে একটি দৃষ্টিনন্দিত পারাপার নামে পার্ক রয়েছে, এবং পার্কের মধ্যে একটি সুন্দরতম মসজিদ রয়েছে, এই মসজিদের নাম মসজিদে সৌহার্দ্য। এই মসজিদের গায়ে একটি অমূল্য বানী লেখা আছে, এছাড়াও রয়েছে ‘‘শুভ্র সমুজ্জ্বল’’ নামে প্রধান ফটক। প্রধান ফটকের নিকটে ‘‘রক্ত দিয়ে লেখা’’ নামে একটি শহীদ মিনার, এবং মায়ের ডাক নামক শেখ মুজিবুর রহমানের একটি সুন্দর ভাস্কর্য। প্রতিবেদক, নিজস্ব। "বঙ্গবন্ধু কলেজের চমক"। দৈনিক প্রথম আলো। সংগ্রহের তারিখ ২০২১-১১-১৫।  "Govt. Bangabandhu College - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-১১-১৫।  "সরকারী বঙ্গবন্ধু কলেজ বেলফুলিয়া রূপসা খুলনা"। Amar Praner Bangladesh.। ২০১৯-০৪-০৭। ২০২১-১১-১৫ তারিখে মূল থেকে আর্কাইভ করা। সংগ্রহের তারিখ ২০২১-১১-১৫।  "সরকারি-বঙ্গবন্ধু-কলেজ,-রূপসা-,-খুলনা-এর-এডহক-ভিত্তিতে-নিয়মিত-করণের-আদেশ।-"। www.shed.gov.bd। সংগ্রহের তারিখ ২০২১-১১-১৫।  "যশোর বোর্ডে খুলনা শীর্ষে থাকলেও কমেছে জিপিএ ৫ ও পাসের হার"। Daily Nayadiganta। সংগ্রহের তারিখ ২০২১-১১-১৫।
ফারিহা ইসলাম তৃষ্ণা

ফারিহা ইসলাম তৃষ্ণা (জন্ম ১৩ সেপ্টেম্বর ২০০২) একজন বাংলাদেশি ক্রিকেট খেলোয়াড় যিনি বাংলাদেশ জাতীয় ক্রিকেট দলের পক্ষে আন্তর্জাতিক ক্রিকেট খেলে থাকেন। ২০২১ সালের নভেম্বর মাসে বাংলাদেশ দলের জিম্বাবুয়ে সফর ও ২০২১ নারী ক্রিকেট বিশ্বকাপ বাছাইপর্বের দলে তাঁকে অন্তর্ভুক্ত করা হয়। ২০২১ সালের ১৫ নভেম্বর জিম্বাবুয়ের বিপক্ষে তাঁর একদিনের আন্তর্জাতিক (ওডিআই) অভিষেক হয়। ২০২২ সালের জানুয়ারি মাসে মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টের বাংলাদেশ দলে তাঁকে অন্তর্ভুক্ত করা হয়। পরবর্তীতে মার্চ ও এপ্রিল মাসে নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপের বাংলাদেশ দলে তাঁকে রাখা হয়। ২০২২ সালের অক্টোবর মাসে অনুষ্ঠিত এশিয়া কাপের দলে তাঁকে রাখা হয়। ২০২২ সালের ৬ অক্টোবর মালয়েশিয়ার বিপক্ষে নিজের টোয়েন্টি২০ আন্তর্জাতিক (টি২০আই) অভিষেকে তিনি এ ফরম্যাটে দ্বিতীয় বাংলাদেশি ক্রিকেটার হিসেবে হ্যাটট্রিক লাভ করেন। "Nigar Sultana named captain of Bangladesh squad for ODI World Cup Qualifiers"। উইমেন'স ক্রিকজোন (ইংরেজি ভাষায়)। সংগ্রহের তারিখ ৫ নভেম্বর ২০২১।  "Nigar Sultana to lead Bangladesh in Women's World Cup qualifiers"। ক্রিকবাজ (ইংরেজি ভাষায়)। সংগ্রহের তারিখ ৪ নভেম্বর ২০২১।  "Media Release : ICC Women's World Cup Qualifier 2021: Bangladesh Squad announced"। বাংলাদেশ ক্রিকেট বোর্ড (ইংরেজি ভাষায়)। ৬ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০২১।  "3rd ODI, Bulawayo, November 15, 2021, Bangladesh Women in Zimbabwe ODI Series"। ইএসপিএনক্রিকইনফো (ইংরেজি ভাষায়)। সংগ্রহের তারিখ ১৫ নভেম্বর ২০২১।  "Bangladesh drop Jahanara for CWC qualifiers"। ক্রিকবাজ (ইংরেজি ভাষায়)। সংগ্রহের তারিখ ৮ জানুয়ারি ২০২২।  "Jahanara returns to Bangladesh squad for World Cup"। বিডিক্রিকটাইম (ইংরেজি ভাষায়)। সংগ্রহের তারিখ ২৮ জানুয়ারি ২০২২।  "Jahanara, Fargana return to Bangladesh squad for Women's T20 Asia Cup"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৬ সেপ্টেম্বর ২০২২।  "নিগারের ঝোড়ো ফিফটি, ফারিহার হ্যাটট্রিকে মালয়েশিয়াকে পাত্তা দিল না বাংলাদেশ"। প্রথম আলো। সংগ্রহের তারিখ ৬ অক্টোবর ২০২২।  ইএসপিএনক্রিকইনফোতে ফারিহা ইসলাম তৃষ্ণা (ইংরেজি) ক্রিকেটআর্কাইভে ফারিহা ইসলাম তৃষ্ণা (সদস্যতা প্রয়োজনীয়) (ইংরেজি)
সাহেব বিবি মসজিদ

সাহেব বিবি মসজিদ বাংলাদেশের চট্টগ্রাম জেলার রাউজান উপজেলার বিনাজুরী ইউনিয়নের লেলাঙ্গারা গ্রামে অবস্থিত একটি অতি প্রাচীন মসজিদ । চট্টগ্রামের ঐতিহাসিক আনোয়ারা থানার শোলকাটা গ্রামের বিশিষ্ট জমিদার আমির মোহাম্মদ চৌধুরীর স্বনামধন্য পত্নী ও চট্টগ্রামের প্রসিদ্ধ মলকা বানুর মাতা সাহেব বিবি আনুমানিক ১৬১২ খৃষ্টাব্দে এই মসজিদের প্রতিষ্ঠা করেন । মসজিদের পাশে রয়েছে ফুলবাগান সংবলিত কবরস্থান যেখানে শায়িত আছেন এই মসজিদের প্রতিষ্ঠাতা মরহুম সাহেব বিবি। এছাড়াও, এর পাশে আছে সাহেব বিবি দীঘি যাকে শাহী পুকুরও বলা হয়। কবরস্থানসহ মসজিদটি ৩০ শতক জমির উপর নির্মিত। বিভিন্ন কারু কাজ-সম্বলিত টেরাকোটার ইট ও চুন-সুরকির গাঁথুনিতে মসজিদটি নির্মিত। মসজিদটির সামনে একটি ঈদগাহ ও পাশে কবরস্থান রয়েছে। এক গম্বুজ বিশিষ্ট মনে করা হলেও এটি আসলে তিন গম্বুজ বিশিষ্ট মসজিদ। তবে বড় গম্বুজের দুই পাশের গম্বুজ দুটি অপেক্ষাকৃত ছোট। এছাড়া চারকোণে চারটি মিনার ও মধ্যভাগে চারটি সহ মোট আটটি মিনার বিদ্যমান। সুন্দর কারুকাজ সংবলিত এই মসজিদের মূল নকশা ও সৌন্দর্য প্রায় অবিকল রয়েছে । এই মসজিদে তিন কাতারে প্রায় ১৫০ জন মুসল্লি নামাজ আদায় করতে পারেন । এই মসজিদ কবরস্থান সহ ৩০ শতক জায়গার উপর নির্মিত। ঐতিহ্যবাহী দর্শনীয় মসজিদে দূর-দূরান্ত থেকে অসংখ্য মুসল্লীও এখানে এসে নামাজ আদায় করেন। কালের সাক্ষী এই মসজিদ দেখার জন্য পর্যটকরাও এখানে ভিড় জমান । প্রায় পাঁচশত বছর পূর্বে নির্মিত স্থাপনাটি রূপগত পরিবর্তন করে সম্প্রতি টাইলস লাগানো হয়েছে । এম বেলাল উদ্দিন (৮ জুন ২০১৮)। "কালের সাক্ষী: রাউজানের সাহেব বিবি মসজিদম"। দৈনিক ইনকিলাব। সংগ্রহের তারিখ ১৫ নভেম্বর ২০২১।  "নান্দনিক স্থাপত্যশৈলীর প্রাচীন নিদর্শন রাউজানের সাহেব বিবি মসজিদ"। ctgtimes.com। ২৯ নভেম্বর ২০১৯। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০২১।  জুনায়েদ হাবীব। "ঐতিহ্যবাহী মসজিদের নগরী চট্টগ্রাম"। দেশ রূপান্তর। ১৫ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০২১।
অস্ট্রিয়ায় ইসলাম

অস্ট্রিয়ায় ইসলাম ধর্ম হল সর্ববৃহৎ সংখ্যালঘু সম্প্রদায়, ৮% জনসংখ্যায় অংশীদারী রয়েছে অস্ট্রিয়ান একাডেমি অব সায়েন্স এর ২০১৬ এর এক রিপোর্ট অনুযায়ী৷ সংখ্যাগুরু মুসলিম সুন্নি সম্প্রদায় ভুক্ত৷ অধিকাংশ মুসলিম ১৯৬০ এর দশকে তুরস্ক এবং সাবেক যুগোস্লাভিয়া হতে অভিবাসী শ্রমিকরূপে হতে এসেছে৷ এছাড়াও আরব বিশ্ব ও আফগানিস্তান হতেও মুসলিম সম্প্রদায় অস্ট্রিয়ায় এসেছে৷ "Religious Composition by Country, 2010-2050"। পিউ রিসার্চ সেন্টার। ১২ এপ্রিল ২০১৫। সংগ্রহের তারিখ ২২ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Zahl der Muslime in Österreich seit 2001 verdoppelt"। ৪ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Islam in Österreich ওয়েব্যাক মেশিনে আর্কাইভকৃত ২০১৪-০৩-০৪ তারিখে
হরিসাধন দাশগুপ্ত

হরিসাধন দাশগুপ্ত (১৯২৩–১৯ আগস্ট ১৯৯৬) ছিলেন কলকাতার একজন ভারতীয় চলচ্চিত্র পরিচালক যিনি বিংশ। শতকের পঞ্চাশ ও ষাটের দশকে অত্যন্ত সফলতা লাভ করেন। সার্থক তথ্যচিত্র রচয়িতা হিসাবে তাঁর বিশেষ খ্যাতি। বাংলার  জনজীবনের অত্যন্ত গুরুত্বপূর্ণ বিষয়গুলির সার্থক রূপায়ণে অত্যন্ত পারদর্শী ছিলেন। হরিসাধন দাশগুপ্তর জন্ম বৃটিশ ভারতের কলকাতায়। পিতা কলকাতা ট্রপিক্যাল স্কুলের ডিরেক্টর ডা বিরাজমোহন দাশগুপ্ত। হরিসাধন অ্যাকাউন্টেসি পড়তে প্রথমে ইউনিভার্সিটি অব সাউদার্ন ক্যালিফোর্নিয়া এবং পরে ইউনিভার্সিটি অব ক্যালিফোর্নিয়া, লস অ্যাঞ্জেলস - এ চলচ্চিত্র নির্মাণ নিয়ে পড়াশোনার করেন। একসময় তিনি হলিউডের প্রখ্যাত প্রযোজক আরভিং পিচেলের কাছে হাতে কলমে শিক্ষা নেন। শিক্ষানবিশী শেষ করার পর কলকাতায় ফিরে আসেন এবং তথ্যচিত্র তৈরিতে মনোনিবেশ করেন। দীর্ঘ কর্মজীবনে তিনি অসংখ্য দীর্ঘ ও স্বল্পদৈর্ঘের তথ্যচিত্র নির্মাণ করেন। সেগুলির মধ্যে উল্লেখযোগ্য তথ্যচিত্রগুলি হল -  “পাঁচথুপি: এ ভিলেজ ইন ওয়েস্টবেঙ্গল” (১৯৫৫), “ প্যানোরামা অফ ওয়েস্ট বেঙ্গল”(১৯৬১), "গ্লিম্পসেস অব ইন্ডিয়া"(১৯৬৫) "দ্য অটোমোবাইল ইন্ড্রাস্ট্রি ইন ইন্ডিয়া" (১৯৬৯) " দ্য মালাবার স্টোরি", "কোনারক" প্রভৃতি। তিনি ভারতের সবচেয়ে বড়ো বেসরকারি কোম্পানি  টাটা স্টিলের উপর নির্মিত তথ্যচিত্র- "দ্য স্টোরি অব টাটা স্টিল"-এর জন্য অতি পরিচিতি লাভ করেন।   তার বেশির ভাগ তথ্যচিত্রের সঙ্গে এটারও স্ক্রিপ্ট সত্যজিৎ রায় রচনা করেন। তিনি তাঁর দীর্ঘ কর্মজীবনে কলকাতার চলচ্চিত্র জগতে নবজাগরণে জড়িত  বহু প্রতিভাবান মানুষের সঙ্গে কাজ করেন। তাঁরা হলেন-  হৃষিকেশ মুখার্জি, ক্লদ রনোয়ার, জঁ রনোয়ার, রবিশঙ্কর, চিদানন্দ দাশগুপ্ত, এবং  অসিত সেন  ১৯৪৭ খ্রিস্টাব্দে তিনি সত্যজিৎ রায়, চিদানন্দ দাশগুপ্ত, আর পি গুপ্ত, বংশী চন্দ্রগুপ্ত সহ অন্যান্যদের সাথে কলকাতা ফিল্ম সোসাইটির অন্যতম  সহ প্রতিষ্ঠাতা ছিলেন। তাঁর পরিচালিত ফিচার ফিল্ম দুটি হলো - "কমললতা" ও "একই অঙ্গে এত রূপ"।  হরিসাধন দাশগুপ্তর  স্ত্রী ছিলেন চিত্রনাট্যকার সোনালী  দাশগুপ্ত। তাঁদের সন্তান চলচ্চিত্র পরিচালক রাজা দাশগুপ্ত এবং অর্জুন। সোনালী দাশগুপ্ত ছয় বৎসরের পুত্র রাজা ও স্বামীকে ছেড়ে ১৯৫৭ খ্রিস্টাব্দে ইটালিয়ান চলচ্চিত্র পরিচালক রোবার্তো রোসেলিনিকে বিবাহ করেন এবং এগারো মাসের শিশু অর্জুনকে  (পরবর্তীতে গিল, রোবার্তো রোসেলিনির দত্তক) নিয়ে ইটালি যান। হরিসাধন দাশগুপ্ত ১৯৯৬ খ্রিস্টাব্দের ১৯শে আগস্ট শান্তি নিকেতনে পরলোক গমন করেন।   অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৭৫, আইএসবিএন ৯৭৮-৮১-৭৯৫৫-২৯২-৬ Harisadhan Dasgupta. ওয়েব্যাক মেশিনে আর্কাইভকৃত ১০ এপ্রিল ২০১৯ তারিখে Bengali Vaidyas. উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "vaid" নামটি একাধিক বার সংজ্ঞায়িত করা হয়েছে Harisadhan Dasgupta. IMDB. Celluloid touch to centenary celebrations. The Telegraph. Suman Ghosh. Let’s talk about films – again! The Telegraph. Rinki Roy Bhattacharya. Remembering Sonali Dasgupta-Rossellini. Rediff. Suhrid Sankar Chattopadhyay. An Affair to Remember. Frontline. The scandal that rocked Calcutta. The Telegraph.
শিব অদ্বৈত

শিব অদ্বৈত (সংস্কৃত: शिवाद्वैत) বা শৈব বিশিষ্টাদ্বৈত  বা শৈব যোগ্য অদ্বৈতবাদ হলো দক্ষিণ ভারতীয় শৈব দর্শন, এবং দর্শনটি দ্বাদশ শতাব্দীতে শ্রীকান্ত শিবাচার্য কর্তৃক প্রতিষ্ঠিত হয়েছিল এবং বেশিরভাগ বীর শৈবরা অনুসরণ করেছিলো। এই মতবাদ অনুসারে, শিব ও ব্রহ্ম এক ও অভিন্ন। শ্রীকান্ত শিবাচার্য (নীলকান্ত শিবাচার্য নামেও পরিচিত) ব্রহ্মসূত্রের উপর একটি ভাষ্য লিখেছিলেন, যা শৈব বিশিষ্টাদ্বৈত নামে পরিচিত হয়। শ্রীকান্তের কাজের সময়সীমা সঠিকভাবে জানা যায়নি, তবে বিশ্বাস করা হয় যে এটি ১২শ থেকে ১৪শ শতাব্দীর মধ্যে। শৈব বিশিষ্টাদ্বৈত তত্ত্বটি রামানুজের বিশিষ্টাদ্বৈত মতবাদকে খুব কাছ থেকে অনুসরণ করে, কিন্তু কাকে সর্বোচ্চ বলে বিবেচনা করা হয় তার মধ্যে পার্থক্য রয়েছে। শ্রীকান্ত শিবকে পরম মনে করেন। শ্রীকান্ত শিবাচার্যের কাজ রামানুজের আগে নাকি পরে শেষ হয়েছিল তা জানা যায়নি। শ্রী আপ্পায় দীক্ষিত তাঁর শিবকার মণি দীপিকাতে শ্রীকান্তের দর্শন ব্যাখ্যা করে শিব অদ্বৈতকে আরও অবদান রেখেছিলেন। শ্রীকান্ত অদ্বৈতের কেন্দ্রবিন্দু নির্গুণ ব্রহ্মকে অস্বীকার করেন না। শ্রীকান্তের বিপরীতে, আপ্পায় বিশুদ্ধ অদ্বৈতবাদের রূপ নিশ্চিত করেন, যা সগুণ ব্রহ্মের আধিপত্যকে নিশ্চিত করে, এবং তাঁর অদ্বৈতবাদ প্রতিষ্ঠার প্রয়াসে শ্রীকান্তের কাজকে পুনর্নির্মাণ করেন। Roshen Dalal (২০১৪)। Hinduism: An Alphabetical Guide। Penguin Books। আইএসবিএন 9788184752779। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Entry: "Shivadvaita" Subramuniyaswami, Satguru Sivaya (২০০৩)। Merging with Śiva: Hinduism's contemporary metaphysics। Himalayan Academy Publications। পৃষ্ঠা 924 pages(see page:844)। আইএসবিএন 978-0-945497-99-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) W. J. Johnson (২০০৯)। A Dictionary of Hinduism। Oxford University Press। আইএসবিএন 978-0-19-861025-0 – Oxford Reference-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramesan, N. (১৯৭২)। Sri Appayya Dikshita (ইংরেজি ভাষায়)। Srimad Appayya Dikshitendra Granthavali Prakasana Samithi; [sole distributors: B. G. Paul, Madras। পৃষ্ঠা 67। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Duquette, Jonathan (২০১৬)। "Reading Non-Dualism in Śivādvaita Vedānta: An Argument from the Śivādvaitanirṇaya in Light of the Śivārkamaṇidīpikā"। Journal of Indian Philosophy। 44 (1): 67–79। আইএসএসএন 0022-1791। এসটুসিআইডি 171076332। জেস্টোর 44157294। ডিওআই:10.1007/s10781-014-9231-x। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বেন ওয়েন

বেনজামিন পিটার ওয়েন (ইংরেজি: Ben Waine; জন্ম: ১১ জুন ২০০১; বেন ওয়েন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ২০১৯ সালে, ওয়েন নিউজিল্যান্ড অনূর্ধ্ব-২০ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। বেনজামিন পিটার ওয়েন ২০০১ সালের ১১ই জুন তারিখে নিউজিল্যান্ডের ওয়েলিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন। ওয়েন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন। "FIFA U-20 World Cup Poland 2019: List of Players: New Zealand" (পিডিএফ)। FIFA। ১৩ জুন ২০১৯। পৃষ্ঠা 11। ৬ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা।  "Squad list - Men's Olympic Football Tournament Tokyo 2020" (পিডিএফ)। FIFA। সংগ্রহের তারিখ ৮ জুলাই ২০২১।  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১২।  "Squads named for Tokyo 2020" [টোকিও ২০২০-এর দল ঘোষণা]। nzfootball.co (ইংরেজি ভাষায়)। নিউজিল্যান্ড ফুটবল। ২৫ জুন ২০২১। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৫ জুন ২০২১।  সকারওয়েতে বেন ওয়েন (ইংরেজি) সকারবেসে বেন ওয়েন (ইংরেজি) ট্রান্সফারমার্কেটে বেন ওয়েন (ইংরেজি) ওয়ার্ল্ডফুটবল.নেটে বেন ওয়েন (ইংরেজি) ইএসপিএন এফসিতে বেন ওয়েন (ইংরেজি)
পায়ের তলায় মাটি নাই

পায়ের তলায় মাটি নাই ২০২১ সালের একটি নাট্যধর্মী বাংলা ভাষার চলচ্চিত্র। চলচ্চিত্রটি পরিচালনা করেছেন মোহাম্মদ রাব্বি মৃধা এবং গল্পরাজ্য ফিল্মসের ব্যানারে প্রযোজনা করেছেন আবু শাহেদ ইমন। চলচ্চিত্রটি দক্ষিণ কোরিয়ার বুসান আন্তর্জাতিক চলচ্চিত্র উৎসব এবং ভারতের ‌‌গোয়া আন্তর্জাতিক চলচ্চিত্র উৎসব-এর ৫২তম আসরে প্রদর্শিত হয়েছে। চলচ্চিত্রের গল্পে জলবায়ু পরিবর্তনের তীব্র পরিণতির প্রেক্ষাপটে মূল নায়ক সাইফুল নামের এক সাধারণ ব্যক্তি যিনি একজন দরিদ্র অ্যাম্বুলেন্স চালক, যাকে তাঁর দুই স্ত্রী, পরিবার, কাজ, নৈতিকতা ও সামাজিকতার নানা দ্বন্দ্বের ভেতর দিয়ে যেতে হয়। মোস্তফা মনোয়ার - সাইফুল, অ্যাম্বুলেন্স চালক চরিত্রে প্রিয়াম অর্চি - প্রথম স্ত্রী মিনার চরিত্রে দীপান্বিতা মার্টিন - দ্বিতীয় স্ত্রীর চরিত্রে প্রতিবেদক, বিনোদন। "বুসানে 'পায়ের তলায় মাটি নাই'"। Prothomalo। [স্থায়ীভাবে অকার্যকর সংযোগ] প্রতিবেদক, বিনোদন। "'পায়ের তলায় মাটি নাই' গোয়া চলচ্চিত্র উৎসবে"। Prothomalo। [স্থায়ীভাবে অকার্যকর সংযোগ] "গোয়ায় সর্বোচ্চ পুরস্কারের জন্য লড়বে 'পায়ের তলায় মাটি নাই'"। SAMAKAL। [স্থায়ীভাবে অকার্যকর সংযোগ] "উপমহাদেশের প্রাচীন চলচ্চিত্র উৎসবে 'পায়ের তলায় মাটি নাই'"। NTV Online। 13 নভেম্বর, 2021।  এখানে তারিখের মান পরীক্ষা করুন: |তারিখ= (সাহায্য) "পায়ের তলায় মাটি নাই (No Ground beneth the Feet) - বাংলা মুভি ডেটাবেজ | BMDb"। বাংলা মুভি ডেটাবেজ। ১৫ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০২১।  বাংলা মুভি ডেটাবেজে পায়ের তলায় মাটি নাই ইন্টারনেট মুভি ডেটাবেজে পায়ের তলায় মাটি নাই (ইংরেজি)
দিনাজপুর জাদুঘর

দিনাজপুর মিউজিয়াম বাংলাদেশের প্রত্নসম্পদের এক বিশাল সমৃদ্ধ সংগ্রহশালা। জাদুঘরটি দিনাজপুর সদরের মুন্সিপাড়ায় অবস্থিত। এটি বাংলাদেশের তৃতীয় বৃহত্তম প্রাচীন নিদর্শনের সংগ্রহশালা। প্রখ্যাত প্রত্নতত্ত্ববিদ আবুল কালাম মোহাম্মদ যাকারিয়া দিনাজপুরে সীতাকোট বিহার আবিষ্কারের পর প্রাচীন প্রত্নসম্পদ খোঁজার কাজে পূর্ণ মনোনিবেশ করলেন। এজন্য তিনি পুরো উত্তরবঙ্গ চষে বেড়ালেন। ঘুরলেন বৃহত্তম দিনাজপুরের আনাচে-কানাচে, রংপুর-বগুড়ার গ্রাম থেকে গ্রামে। এইসব সংগ্রহকে পুজিঁ করে ১৯৬৮ খ্রিষ্টাব্দে স্থানীয় কয়েকজনের সহায়তায় তিনি প্রতিষ্ঠা করলেন দিনাজপুর মিউজিয়াম। নিজের সংগৃহীত দুষ্প্রাপ্য মূর্তি, মুদ্রা, শিলালিপিসহ সব প্রত্নসামগ্রী দান করে দিলেন জাদুঘরে। তার প্রচারণায় উদ্ভুদ্ধ হয়ে বহুজন নিজেদের সংগ্রহে থাকা প্রত্নবস্তু দান করে জাদুঘরটিকে সমৃদ্ধ করলেন। এই জাদুঘর প্রতিষ্ঠা করেই ক্ষান্ত হোননি তিনি, সংগ্রহ করা সকল প্রত্নসামগ্রীর বিস্তারিত পরিচিতিসহ একটি তালিকাও প্রস্তুত করেন, যা পরে বই আকারে বের হয়। জাদুঘরটি প্রতিষ্ঠায় জনাব যাকারিয়াসহ অবদান রাখেন তৎকালীন জেলা কমিশনার, জনাব মেহরাব আলী, জনাব দাউদ প্রমুখও। তাদেঁর প্রত্যক্ষ তত্ত্বাবধানে জাদুঘরটি প্রথম প্রতিষ্ঠিত হয় খাজা নাজিমুদ্দিন মুসলিম হল এবং লাইব্রেরির কাছেই একটি টিনশেড ঘরে ছোট্ট পরিসরে। জনাব মেহরাব আলী জাদুঘরটির প্রথম কিউরেটর বা তত্ত্বাবধায়ক নিযুক্ত হোন। ১৯৭১ খ্রিষ্টাব্দের মুক্তিযুদ্ধের সময় জাদুঘরটির ব্যাপক ক্ষয়ক্ষতি সাধিত হয়। পাকিস্তানি হানাদার ও তাদের দোসররা হয় লুট করে অথবা ধ্বংস করে দিয়ে যায় জাদুঘরটির অনেক প্রত্ননিদর্শন। এই জাদুঘরটির ইতিহাস বলতে মূলত জনাব আবুল কালাম মোহাম্মদ যাকারিয়া কর্তৃক প্রণীত দিনাজপুর জাদুঘর বইটিকে গ্রহণ করা হয়। অবশ্য এব্যাপারে মতভেদ দেখা যায় যখন জনাব মেহরাব আলী প্রণীত দিনাজপুর জাদুঘর বইটির তথ্য গ্রহণ করা হয়। তবে স্থানীয় লোকদের বর্ণনানুযায়ী বিভিন্ন ক্ষেত্রে জনাব যাকারিয়ার বক্তব্যই গ্রহণযোগ্য বলে ধর্তব্য হয়েছে। মিউজিয়ামটি বর্তমানে দ্বিতল ভবনের নিচের তলে তার সংগৃহীত প্রত্নসামগ্রী প্রদর্শন করছে। দিনাজপুর মিউজিয়ামে যে সকল সামগ্রী প্রদর্শিত হয়, তার মধ্যে ভাস্কর্য বা মূর্তি, মুদ্রা, ইনসক্রিপশন বা লিপি, আর বিভিন্ন ছোটখাটো প্রত্নবস্তু উল্লেখযোগ্য। ১৯৬৯ খ্রিষ্টাব্দের হিসাবে জাদুঘরটিতে প্রায় ৮০০ প্রত্নবস্তু ছিলো। এইসব প্রত্নসামগ্রীর প্রথম পূর্ণাঙ্গ ক্যাটালগটি হলো জনাব যাকারিয়া কর্তৃক প্রণীত দিনাজপুর জাদুঘর বইটি। পরবর্তিতে ইউনেস্কো ঢাকা অফিসের সহায়তায় নেয়া একটি প্রকল্পে জাদুঘরটির নিয়মতান্ত্রিক ও পরিপূর্ণ বৈজ্ঞানিক পদ্ধতিতে ক্যাটালগিং করার উদ্যোগ গৃহীত হয়। আর তারই ফলস্বরূপ আত্মপ্রকাশ করে জাদুঘরটির নিজস্ব একটি ওয়েবসাইট। খোন্দকার মাহমুদুল হাসান (৩ ডিসেম্বর ২০০৪)। "আবুল কালাম মোহাম্মদ যাকারিয়াঃ এক জীবন্ত কিংবদন্তি"। অন্য আলো, দৈনিক প্রথম আলো (প্রিন্ট)|format= এর |url= প্রয়োজন (সাহায্য)। ঢাকা। পৃষ্ঠা ২৫ ও ৩২।  |সংগ্রহের-তারিখ= এর |ইউআরএল= প্রয়োজন (সাহায্য) "অনুক্রমণিকা"। ওয়েব (ইংরেজি ভাষায়)। দিনাজপুর: দিনাজপুর মিউজিয়াম়। ১১ ফেব্রুয়ারি ২০১১ তারিখে মূল (ওয়েব) থেকে আর্কাইভ করা। সংগ্রহের তারিখ ১৯ এপ্রিল ২০১০।  "দিনাজপুর জেলা তথ্য বাতায়ন"। ওয়েব। দিনাজপুর: দিনাজপুর জেলা প্রশাসক কার্যালয়। ১৪ ফেব্রুয়ারি ২০১০ তারিখে মূল (ওয়েব) থেকে আর্কাইভ করা। সংগ্রহের তারিখ ১৯ এপ্রিল ২০১০।  ১ ফুটx১০ ইঞ্চি সূর্যমূর্তি উইকিমিডিয়া কমন্সে দিনাজপুর জাদুঘর সংক্রান্ত মিডিয়া রয়েছে। ওয়েবসাইট:দিনাজপুর মিউজিয়াম বাংলাপিডিয়ায় দিনাজপুর জাদুঘর